Punti għall-ET George Vella, waqt il-5 edizjoni tal-Golden Bay Triathlon, 5 ta' Ottubru 2019 L-iSport huwa wieħed mill-aktar attivitajiet li jwassal għal ġid personali u dak kollettiv. Kulħadd jaf kemm hu tajjeb għas-saħħa li wieħed jsegwi xi dixxiplina sportiva jew oħra. Li wieħed jieħu sehem fi-3 dixxiplini differenti juri livell għoli ta' stamina u kundizzjoni fiżika mill-aqwa. Minnbarra dan, il-parteċipazzjoni tagħkom hawnekk hija wkoll turija ta' sens ċiviku b'saħħtu. F'isem il-poplu Malti ngħidilkom grazzi tal-impenn tagħkom biex tkunu ta' sostenn lil mijiet ta' persuni li jersqu lejn il-MCCFF għall-għajnuna Id-domanda għall-għajnuna qed tkompli dejjem tiżdied u għalhekk l-għajnuna matul issena, u mhux biss dakinhar tal-iStrina, hija importanti ħafna biex il-MCCFF tkun tista' tagħti l-għajnuna li hemm bżonn. Bħal ma tkellimt diversi drabi oħra, is-solidarjetà u l-għaqda nazzjonali huma priorità għal Presidenza tiegħi. Nemmen li f'okazzjonijiet bħal dawn, nkunu verament qed nimxu ma' dawn il-prinċipji u nkomplu nwasslu l-messaġġ favur poplu b'saħħtu u li jaħseb f'ħaddieħor Nħeġġeġ biex aktar nies ikunu parteċipi f'din l-inizjattiva u permezz tal-iSport u ħbiberiji ġodda tkunu qed toffru appoġġ lil dawk l-aktar vulnerabbli u fil-bżonn